Ethel Portnoy

Ethel Portnoy (8 maart 1927, Philadelphia (Feriene Steaten) — 25 maaie 2004, De Haach) wie in Nederlânsk skriuwster fan Amerikaansk-Joadsk komôf. Sy skreau essays, kollumns, koarte ferhalen, reisferhalen en in tal romans.

Biografy
Ethel Portnoy waard berne yn Philadelphia, mar waard grutbrocht yn de Bronx yn New York as dochter fan Russysk-joadske ymmigranten. Nei in stúdzje  letterkunde en Frânsk, ferfear se yn 1950 nei Jeropa, mei in Fulbrightbeurs foar de Universiteit fan Lyon. Teffens studearre se Kulturele antropology en argeology yn Parys, ûnder oare by Claude Lévi-Strauss. Yn 1951 troude se mei de skriuwer Rudy Kousbroek. It opbringen fan har twa bern en har wurk by de UNESCO naam in protte fan har tiid yn beslach; sadwaande kaam se net oan skriuwen ta. Fia Kousbroek moete se Remco Campert en Simon Vinkenoog, oare Nederlânske Vijftigers en ek leden fan de keunstnersgroep Kobra. Letter folge hja de kolleezjes fan semiolooch Roland Barthes, dy't har ûnder mear oantrune tan skriuwen yn de ik-foarm. Fan 1970 ôf wenne se yn De Haach.

Portnoy debutearre yn 1971, doe't se 44 jier wie, mei it boek Steen en been. Dêrnei ferskynden noch goed 25 boeken fan har. De útdrukking broodje aap (foar apokrive ferhalen dy't as wierbard trochferteld wurde) komt fan it titelferhaal yn in bondel stedsleginden fan Portnoy. Mei Hanneke van Buuren en Hannemieke Postma rjochte Portnoy it tydskrift Chrysallis op, dat him rjochte op feministyske literatuer. Yn 1991 krige Ethel Portnoy de Annie Romeinpriis fan it feministyske moanneblêd Opzij foar har hiele oeuvre.

Ethel Portnoy skreau yn it Ingelsk, mar fielde har Nederlânsk skriuwster. Har boeken waarden oerset troch har eks-man, harren dochter Hepzibah Kousbroek (1954-2009) en troch Tinke Davids. Dit is nei alle wierskyn de reden west dat se nea in Nederlânske literatuerpriis krigen hat, útsein de neamde Annie Romeinpriis.

 Priuwke fan har wurk 
Holland is
(fragmint fan in gedicht)

Holland is six kinds of weather per day
Holland is enkele plaatselijke buien
Holland is rain.
...
Holland is narrow staircases
Holland is zegels plakken
Holland is gratis aanbieding met de fles - een plastic eierdopje.
Holland is grey plastic garbage sacks
Holland is bouwvakkersvakantie
Holland is shops where
ze hebben het wel, maar niet in voorraad.
Holland is greeting-cards
met de mond geschilderd
Holland is somebody's
verjaardag
every other day
Holland is buried under flowers like a corpse...

Wurk
 1971 - Steen en been en andere verhalen
 1974 - De brandende bruid
 1978 - Broodje Aap. De folklore van de post-industriële samenleving
 1978 - Belle van Zuylen ontmoet Cagliostro (toanielstik)
 1981 - Het ontwaken van de zee
 1983 - Vliegende vellen
 1984 - Amourettes en andere verhalen
 1984 - Vluchten
 1985 - Een hondeleven
 1986 - De Geklede Mens
 1986 - De lifter en andere verhalen
 1987 - Dromomania
 1989 - Opstandige vrouwen
 1990 - Rook over Rusland
 1991 - De eerste zoen
 1992 - Europese Kusten (tegearre mei Martin Kers)
 1992 - Gemengde gevoelens
 1992 - Madonna's Appel (froulju en de media)
 1992 - Broodje Aap Met
 1993 - Altijd Zomer (roman)
 1994 - Overal Thuis (reisferhalen)
 1996 - Bange Mensen (roman)
 1998 - Genietingen
 2000 - Zielespijs en wat verder ter tafel komt
 2003 - Portret (autobiografysk)
 2004 - Parijse Feesten
 2004 - Vijf onbekende zaken van Sherlock Holmes
 2009 - Machines en emoties (briefkerij tusken Willem Frederik Hermans, Rudy Kousbroek en Ethel Portnoy)

Portnoy skreau foar de Haagse Post, NRC Handelsblad, Maatstaf en Vrij Nederland

 Literatuer 
 : Ethel Potnoy: Informatie. Meulenhoff, Amsterdam 1984
 : Ethel Portnoy: Een bibliografie. Lippens, 1986

 Keppelings om utens 
 Wurk fan Portnoy yn de DBNL
  Portnoy op de webside fan keunsthistoarikus Gary Schwartz

Kategory:Nederlânsk letterkundige
Kategory:Nederlânsk romanskriuwer
Kategory:Nederlânsk koarte-ferhaleskriuwer
Kategory:Nederlânsk reisferhaleskriuwer
Kategory:Nederlânsk essayist
Kategory:Nederlânsk kollumnist
Kategory:Amerikaansk letterkundige
Kategory:Amerikaansk romanskriuwer
Kategory:Amerikaansk koarte-ferhaleskriuwer
Kategory:Amerikaansk reisferhaleskriuwer
Kategory:Amerikaansk essayist
Kategory:Amerikaansk kollumnist
Kategory:Amerikaansk persoan fan Joadsk komôf
Kategory:Amerikaansk persoan fan Russysk-Joadsk komôf
Kategory:Nederlânsk persoan fan Amerikaansk komôf
Kategory:Nederlânsk persoan fan Joadsk komôf
Kategory:Nederlânsk persoan fan Amerikaansk-Joadsk komôf
Kategory:Nederlânsk persoan fan Russysk-Joadsk komôf
Kategory:Persoan berne yn 1927
Kategory:Persoan stoarn yn 2004